
	1.
	Rīkojuma projekts
1. Atbilstoši likuma "Par valsts budžetu 2022. gadam" 50. pantam atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 13.00.00 "Finansējums augstas gatavības projektiem Covid-19 krīzes pārvarēšanai un ekonomikas atlabšanai" uz Veselības ministrijas budžeta apakšprogrammu 33.17.00 "Neatliekamās medicīniskās palīdzības nodrošināšana stacionārās ārstniecības iestādēs" finansēšanas kategorijā "Akcijas un cita līdzdalība pašu kapitālā" 2 012 761 euro apmērā un budžeta apakšprogrammā 45.01.00 “Veselības aprūpes finansējuma administrēšana un ekonomiskā novērtēšana” 672 449 euro apmērā, augstas gatavības projektu īstenošanai, kas saistīti ar Covid-19 krīzes pārvarēšanu un ekonomikas atlabšanu, tai skaitā:
	Iebildums
Nepieciešams precizēt MK rīkojuma projektu, t.i. MK rīkojuma projekta 1.punktā norādīt kopējo nepieciešamā finansējuma apmēru un svītrot finansējuma sadalījumu pa budžeta apakšprogrammām, vienlaikus to norādot rīkojuma projekta 1.1.-1.3.apakšpunktā. Attiecīgi precizējama anotācija.
Piedāvātā redakcija
-
	Irina Družiņina (FM)

	2.
	Rīkojuma projekts
2. Valsts sabiedrībai ar ierobežotu atbildību "Bērnu klīniskā universitātes slimnīca" un valsts sabiedrībai ar ierobežotu atbildību "Paula Stradiņa klīniskā universitātes slimnīca" atvērt norēķinu kontu Valsts kasē šā rīkojuma 1. punktā minēto pamatkapitālā ieguldāmo līdzekļu saņemšanai, lai nodrošinātu augstas gatavības projektu īstenošanu. Izdevumus, kas saistīti ar minēto kontu apkalpošanu un līdzekļu glabāšanu, segt no Finanšu ministrijas budžeta programmas "Budžeta izpilde un valsts parāda vadība".
	Iebildums
Svītrot Ministru kabineta rīkojuma 2.punkta otro teikumu. Sākot no 2022.gada vidus finanšu tirgus procentu likmes kļuvušas pozitīvas, ko galvenokārt veicinājusi Eiropas Centrālās Bankas īstenotā monetārā politika inflācijas strauja pieauguma ierobežošanai, tāpēc otrajā teikumā minētā informācija norādāma tikai anotācijā.
Piedāvātā redakcija
-
	Jevgēnija Jalovecka (KASE)

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Dzēst tekstu: "Rīkojuma projektos paredzētā finanšu līdzekļu augstas gatavības projektu, kas saistīti ar Covid-19 krīzes pārvarēšanu un ekonomikas atlabšanu, īstenošanai pārskaitīšana valsts sabiedrības ar ierobežotu atbildību “Bērnu klīniskā universitātes slimnīca” un valsts sabiedrības ar ierobežotu atbildību “Paula Stradiņa klīniskā universitātes slimnīca” kontos Valsts kasē nepieciešama, lai slimnīcām nerastos papildus izdevumi un  nebūtu jāmaksā Eiropas Centrālās bankas Padomes noteiktā noguldījumu uz nakti procentu likme, kas šobrīd atbilst mīnus 0,50% līmenim (kontam netiktu piemērota maksa negatīvās likmes apmērā), normatīvajā regulējumā ir jānosaka šāda prasība (piemēram, iekļaujot šādu nosacījumu lēmumā par līdzekļu piešķiršanu pamatkapitāla palielināšanai). Līdz ar to būtu nepieciešams kontu apkalpošanas un līdzekļu glabāšanas saistītos izdevumus segt no Finanšu ministrijas budžeta programmas “Budžeta izpilde un valsts parāda vadība”." 
Sākot no 2022.gada vidus finanšu tirgus procentu likmes kļuvušas pozitīvas, ko galvenokārt veicinājusi Eiropas Centrālās Bankas īstenotā monetārā politika inflācijas strauja pieauguma ierobežošanai, tādēļ anotācijā sniegtais pamatojums finanšu līdzekļu saņemšanai kontos Valsts kasē vairs neatbilst aktuālajai situācijai. Lūdzam zemāk piedāvāto redakciju papildināt, korekti norādot pamatojumu finanšu līdzekļu saņemšanai kontos Valsts kasē (piemēram, ir papildu ar kontu apkalpošanu saistītās izmaksas, kas kapitālsabiedrībām var rasties atverot kontu kredītiestādē).
Piedāvātā redakcija
Izteikt dzēsto tekstu šādā redakcijā, to papildinot ar pamatojumu finanšu līdzekļu saņemšanai kontos Valsts kasē:
Rīkojuma projekts paredz finanšu līdzekļus augstas gatavības projektu, kas saistīti ar Covid-19 krīzes pārvarēšanu un ekonomikas atlabšanu, īstenošanai pārskaitīšanu valsts sabiedrības ar ierobežotu atbildību “Bērnu klīniskā universitātes slimnīca” un valsts sabiedrības ar ierobežotu atbildību “Paula Stradiņa klīniskā universitātes slimnīca” kontos Valsts kasē, ar kontu apkalpošanu saistītos izdevumus sedzot no Finanšu ministrijas budžeta programmas “Budžeta izpilde un valsts parāda vadība”.
	Jevgēnija Jalovecka (KASE)

	4.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Nepieciešams precizēt anotācijas 1.3.sadaļas “Pašreizēja situācija, problēmas un risinājumi” punktu “Pašreizējā situācija” (5.lpp.), ņemot vērā, ka ir sagatavots viens MK rīkojuma projekts, nevis vairāki MK rīkojuma projekti.
Piedāvātā redakcija
-
	Irina Družiņina (FM)

	5.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Anotācijas 1.3.sadaļas “Pašreizēja situācija, problēmas un risinājumi” punktā “Pašreizējā situācija” norādīts (3.lpp.), ka Nacionālais veselības dienests (turpmāk – NVD) ir informējis Veselības ministriju, ka augstas gatavības projekta ietvaros netiks apgūts viss sākotnēji plānotais un ar Ministru kabineta 18.03.2021. protokola Nr.28 42.§ “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” apstiprinātais finansējums. Ņemot vērā minēto, nepieciešams precizēt informāciju, norādot NVD augstas gatavības projekta nosaukumu, attiecīgi precizējot anotāciju.
Piedāvātā redakcija
-
	Irina Družiņina (FM)

	6.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Anotācijas 1.3.sadaļas “Pašreizēja situācija, problēmas un risinājumi” punktā “Problēmas apraksts” (6.lpp.) norādīts, ka Nacionālais veselības dienests (turpmāk – NVD) atteicās no finansējuma 972 828 euro apmērā. Norādām, ka NVD projekta “E-Veselība jaunā kodola izveide” ietvaros finansējums 890 747 euro apmērā tika novirzīts VSIA “BKUS” projekta “VSIA “Bērnu klīniskā universitātes slimnīca” - infrastruktūras uzlabošana, palielinot veco korpusu energoefektivitāti, un ventilāciju ierīkošana” īstenošanai, savukārt 82 081 euro tika novirzīti VSIA “Nacionālais rehabilitācijas centrs “Vaivari”” projekta “VSIA “Nacionālais rehabilitācijas centrs “Vaivari”” - racionālā infrastruktūras attīstīšana, lai retinātu pacientu plūsmu, sniegtu kvalitatīvākus rehabilitācijas pakalpojumus epidemioloģiski drošākās telpā” īstenošanai. Ņemot vērā minēto, nepieciešams precizēt informāciju. Vienlaikus lūdzam MK rīkojumiem norādīt attiecīgos MK rīkojumu pieņemšanas datumus.
Piedāvātā redakcija
-
	Irina Družiņina (FM)

	7.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Nepieciešams precizēt anotācijas 1.3.sadaļas “Pašreizēja situācija, problēmas un risinājumi” punktu “Pašreizējā situācija”, katram augstas gatavības projektam norādot: noslēgto līgumu kopējo summu; atbilstoši informatīvajā ziņojumā “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (MK 18.03.2021. sēdes prot. Nr.28 42.§) un VM 09.03.2021. vēstulē Nr. 01-13.1/1384 “Par precizētiem augstas gatavības projektiem” iezīmēto finansējumu; finansējumu, kas jau ir piešķirts 2021.gadā ar Finanšu ministrijas (turpmāk – FM) rīkojumiem; finansējumu, kas iestrādāts likumā “Par valsts budžetu 2022.gadam” un likumā “Par vidēja termiņa budžeta ietvaru 2022., 2023. un 2024.gadam”; finansējumu, kas jau ir piešķirts 2022.gadā ar FM rīkojumiem; MK rīkojuma projektā plānoto finansējumu; finansējumu, kuru attiecīgā iestāde plāno nodrošināt savu resursu ietvaros.
Piedāvātā redakcija
-
	Irina Družiņina (FM)

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Ņemot vērā, ka atbilstoši Finanšu ministrijas 06.07.2022. rīkojumam Nr.432 “Par līdzekļu piešķiršanu” un Finanšu ministrijas 08.07.2022. rīkojumam Nr.436 “Par līdzekļu piešķiršanu” MK rīkojuma projekta 1.3.apakšpunktā minētajam mērķim 2022.gadā ir pārdalīts valsts budžeta finansējums no valsts budžeta programmas “Līdzekļi neparedzētiem gadījumiem”, precizējams anotācijas 3.sadaļas “Tiesību akta projekta ietekme uz valsts budžetu un pašvaldību budžetiem” 2.ailes “2022.saskaņā ar valsts budžetu kārtējam gadam” 1. un 2.punkts un 1.1. un 2.1.apakšpunkts. Attiecīgi nepieciešams papildināt arī anotācijas 3.sadaļas 6.punktu, t.sk. norādot konkrētu datumu, uz kuru norādīts finansējums.
Piedāvātā redakcija
-
	Irina Družiņina (FM)



